
ପାଠ ଯୋଜନା
ଭୂମିକା
ରବିବାର ବିଦ୍ୟାଳୟ ଆରମ୍ଭ ହେବା ପୂର୍ବରୁ ଏହି ଭୂମିକାରେ ସାହାଯ୍ୟ କରିବା ପାଇଁ ପ୍ରାୟ 6 ଜଣ ପିଲାଙ୍କର ଏକ ଛୋଟ ଦଳ ସହ ବ୍ୟବସ୍ଥା କରନ୍ତୁ। ବାଛିଥିବା ପିଲାମାନେ ପାଠ ଆରମ୍ଭରେ ଗୋଟିଏ ପରେ ଗୋଟିଏ ଶ୍ରେଣୀକୁ ଆସନ୍ତି, ପ୍ରତ୍ୟେକେ ଯେପରି ଭିନ୍ନ ଅସୁସ୍ଥତାରେ ଅଛନ୍ତି ଏପରି ଅଭିନୟ କରି। ଉଦାହରଣ ସ୍ୱରୂପ, ଜଣେ ପେଟ ବ୍ୟଥା ହେଉଥିବା ପରି ପେଟ ଧରି ଭିତରକୁ ଆସିପାରେ; ଅନ୍ୟ ଜଣେ ବହୁତ ମୁଣ୍ଡବ୍ୟଥା ହେଉଥିବା ପରି ମୁଣ୍ଡରେ ହାତ ଦେଇପାରେ ଇତ୍ୟାଦି। ଶ୍ରେଣୀର ବାକି ପିଲାମାନଙ୍କୁ ପଚାରନ୍ତୁ ସେମାନଙ୍କ କ'ଣ ହୋଇଛି? ସେମାନେ ସମସ୍ତେ ଅସୁସ୍ଥ।
ପାଠର ମୁଖ୍ୟ ବିଷୟ
	1.ଚିତ୍ର 34 ଦେଖାନ୍ତୁ। କେହି ଜଣେ ବହୁତ ଅସୁସ୍ଥ। ଲୋକମାନେ ଅସୁସ୍ଥ ହେଲେ କ'ଣ କରନ୍ତି? ପିଲାମାନଙ୍କୁ କହିବାକୁ କୁହନ୍ତୁ। କିଛି ପରାମର୍ଶ:
ଦେଶୀ ଔଷଧ ନିଅନ୍ତି ବା ଗୁଣିଆ ପାଖକୁ ଯାଆନ୍ତି।
ଡାକ୍ତରଖାନା ବା ହସ୍ପିଟାଲକୁ ଯାଇ ସେଠାରୁ ଔଷଧ ନିଅନ୍ତି।
ଖ୍ରୀଷ୍ଟିୟାନମାନେ ଅସୁବିଧାରେ ବା ଅସୁସ୍ଥ ଥିଲେ ପ୍ରାର୍ଥନା କରିପାରନ୍ତି। ବାଇବଲ ଆମକୁ ଏହା କରିବାକୁ କହେ। ମୁଖସ୍ଥ ପଦ ପଢ଼ନ୍ତୁ।
	2.ଯେକେହି ଅସୁସ୍ଥ ହୋଇପାରେ - ଯେଉଁମାନେ ଖ୍ରୀଷ୍ଟିୟାନ ଓ ଯେଉଁମାନେ ନୁହନ୍ତି। ଯଦି ଆପଣ ଅସୁସ୍ଥ ଅଛନ୍ତି, ଈଶ୍ୱରଙ୍କୁ ପ୍ରାର୍ଥନା କରି ସୁସ୍ଥ ହେବାକୁ ସାହାଯ୍ୟ ମାଗନ୍ତୁ। କେତେବେଳେ ଈଶ୍ୱର ଆପଣଙ୍କୁ ତତ୍କ୍ଷଣାତ୍ ସୁସ୍ଥ କରିବେ। ସେ ଆପଣଙ୍କୁ ସୁସ୍ଥ କରିବାକୁ ଡାକ୍ତର ଓ ହସ୍ପିଟାଲ ବ୍ୟବହାର କରିପାରନ୍ତି। ଈଶ୍ୱର ଶକ୍ତିଶାଳୀ ଓ ଆପଣ ଯୀଶୁଙ୍କ ନାମରେ ତାଙ୍କୁ ପ୍ରାର୍ଥନା କଲେ ସେ ଆପଣଙ୍କ ପ୍ରାର୍ଥନା ଶୁଣିବେ ଓ ଉତ୍ତର ଦେବେ। ଈଶ୍ୱର ଆମକୁ ତତ୍କ୍ଷଣାତ୍ ସୁସ୍ଥ ନକଲେ ଆମେ ଭାବୁ ସେ ଆମ ପ୍ରାର୍ଥନା ଶୁଣିନାହାଁନ୍ତି। କେତେବେଳେ ଈଶ୍ୱର ଆମକୁ ସୁସ୍ଥ କରନ୍ତି ନାହିଁ। ଆମେ ଅସୁସ୍ଥ ଥିବା ବେଳେ ତାଙ୍କ ବିଷୟରେ ଆମକୁ ଶିଖାଇବାକୁ ତାଙ୍କ ପାଖରେ କିଛି ଥାଏ। ଆମେ ଈଶ୍ୱରଙ୍କ ଉପରେ ଭରସା କରିପାରୁ। ତାଙ୍କ ଶକ୍ତି ଗୁଣିଆର ଶକ୍ତିଠାରୁ ବଡ଼।
	3.ଏଲିୟ ନାମକ ଜଣେ ଭାବବାଦୀ ଥିଲେ। ସେ ଲୋକମାନଙ୍କୁ ଈଶ୍ୱରଙ୍କ ବିଷୟରେ ଶିକ୍ଷା ଦେଲେ। ରାଜା ଶୁଣିବାକୁ ଚାହିଁଲେ ନାହିଁ। ଏଲିୟ ରାଜାଙ୍କୁ ଶିଖାଇଲେ ଯେ ଈଶ୍ୱର ଶକ୍ତିଶାଳୀ ଓ ପ୍ରାର୍ଥନା ଶୁଣନ୍ତି। ଏଲିୟ ପ୍ରାର୍ଥନା କଲେ ଯେ ବର୍ଷା ହେବ ନାହିଁ। 3½ ବର୍ଷ ପର୍ଯ୍ୟନ୍ତ ବର୍ଷା ହେଲା ନାହିଁ। ଈଶ୍ୱର ଏଲିୟଙ୍କର ଯତ୍ନ ନେଲେ। ସେ ଏକ ଝରଣାରୁ ପାଣି ପାଇଲେ ଓ କାଉମାନେ ତାଙ୍କୁ ଖାଇବା ପାଇଁ ରୁଟି ଓ ମାଂସ ଆଣିଲେ।
ପୁନରାବଲୋକନ
ଈଶ୍ୱର ଚାହାଁନ୍ତି ଆମେ ପ୍ରାର୍ଥନା କରୁ ଓ ଖ୍ରୀଷ୍ଟିୟାନମାନେ ସବୁ ସମୟରେ ସବୁ କିଛି ପାଇଁ (କେବଳ ଅସୁସ୍ଥତା ପାଇଁ ନୁହେଁ) ପ୍ରାର୍ଥନା କରିପାରନ୍ତି ବୋଲି ପିଲାମାନେ ବୁଝିବା ନିଶ୍ଚିତ କରି ପାଠକୁ ସଂକ୍ଷେପରେ ଦୁହରାନ୍ତୁ। କିନ୍ତୁ ଆମକୁ ମାଗିବା ଠାରୁ ଅଧିକ କରିବାକୁ ହେବ। ଆମକୁ ଈଶ୍ୱରଙ୍କୁ ପ୍ରେମ କରି ତାଙ୍କୁ ତାହା କହିବାକୁ ହେବ, ତାଙ୍କ ସମସ୍ତ ଆଶୀର୍ବାଦ ପାଇଁ ଧନ୍ୟବାଦ ଦେବାକୁ ହେବ ଓ ଆମ ପାପ ସ୍ୱୀକାର କରିବାକୁ ହେବ। ଈଶ୍ୱର ଆମ ପ୍ରାର୍ଥନା ଶୁଣନ୍ତି ଓ ସର୍ବଦା ଉତ୍ତର ଦିଅନ୍ତି। ତାଙ୍କ ଉତ୍ତର “ନା” ବା “ଅପେକ୍ଷା କର” ହେଲେ ମଧ୍ୟ ସର୍ବଦା ଠିକ୍ ଉତ୍ତର।
ମୁଖସ୍ଥ ପଦ ଶିଖାନ୍ତୁ
ପାଠ ପ୍ରତି ଆମର ପ୍ରତିକ୍ରିୟା
ପିଲାମାନଙ୍କୁ ସେମାନେ ଜାଣିଥିବା ଅସୁସ୍ଥ ଲୋକମାନଙ୍କର ନାମ କହିବାକୁ କୁହନ୍ତୁ। ସେମାନଙ୍କ ପାଇଁ ପ୍ରାର୍ଥନା ଦ୍ୱାରା ପାଠ ଶେଷ କରନ୍ତୁ।

